Palventra ermitkolibro

La Palventra ermitkolibro (Phaethornis anthophilus, laŭ kio ankaŭ Florama ermitkolibro) estas malgranda specio de kolibroj en la familio Trokiledoj. Ĝi vivas en norda Venezuelo, norda Kolombio kaj orienta Panamo.

Taksonomio kaj sistematiko
Kvankam la Palventra ermitkolibro estas membro de la granda genro Phaethornis, ŝajnas ke ĝi ne havas proksimajn parencojn, kaj iam estis lokita en sian propran genron, Ametrornis. Ĝi havas du subspeciojn, la nomigan P. a. anthophilus kaj P. a. hyalinus. Oni sugestis, ke tria subspecio, P. a. fuscicapillus, estu disigita de anthophilus. Supozebla subspecio P. a. fuliginosus baziĝis sur melanisma morfo, kiu ĝis 2021 ne estis identigita kiel specio.Hinkelmann, C., G. M. Kirwan, kaj P. F. D. Boesman (2020). Pale-bellied Hermit (Phaethornis anthophilus), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 30an de Novembro, 2021Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. A classification of the bird species of South America. American Ornithological Society.  Alirita la 24an de Aŭgusto, 2021


Aspekto
La Palventra ermitkolibro estas ĉirkaŭ 13 cm longa. Maskloj pezas 4,5 ĝis 5,5 g kaj inoj 4 ĝis 5 g. Ĉi tiu mezgranda ermitkolibro havas malhelverdajn ĝis olivecverdajn suprajn partojn kaj helgrizajn subajn partojn. La vizaĝo havas nigran "maskon" kun flavecbruna superokulo kaj plejparte blanka gorĝo. La beko de la masklo estas preskaŭ rekta kaj tiu de la ino estas kurba. P. a. hyalinus havas pli bluecverdajn suprajn partojn kaj pli palajn subajn partojn ol la nomiga specio. Membroj de la proponita P. a. fuscicapillus havas pli mallongajn flugilojn kaj bekojn ol la cetero de la nomiga specio.

Distribuo kaj habitato
La nomiga subspecio de Palventra ermitkolibro prenita kiel tuto troviĝas en centra Panamo; norda, centra kaj orienta Kolombio; kaj okcidenta kaj norda Venezuelo. La proponita P. a. fuscicapillus estas la populacio en la orientaj Andoj de Kolombio kaj eble inkluzivas ankaŭ la venezuelan populacion. P. a. hyalinus troviĝas nur sur la Perlinsuloj apud la pacifika marbordo de Panamo.

La Palventra ermitkolibro plejparte loĝas en duon-falfoliaj arbaroj kaj ankaŭ pli sekaj maldensarbaroj, sekundaraj arbaroj, ĉeriveraj arbaroj, plantejoj, kaj arbustaj kaj dornaj pejzaĝoj. Laŭ alteco ĝi varias de marnivelo ĝis ĉirkaŭ 1 500 m.

Kutimaro
Movoj
Observaĵoj de palventraj ermitkolibroj en nordorienta Venezuelo sugestas regulajn movojn sed pli da datumoj estas bezonataj.

Manĝado
La Palventra ermitkolibro estas "kapto-linia" manĝanto kiel aliaj ermitkolibroj, vizitante cirkviton de vasta gamo da florplantoj por akiri nektaron. Ĝi ankaŭ konsumas malgrandajn artikulojn.

Reproduktado
La reproduktosezonoj de la Palventra ermitkolibro ŝajnas varii tra ĝia teritorio sed ne estas plene difinitaj. Ĝi pendigas konusforman neston sub pendanta folio kiel multaj aliaj specioj de sia genro. Ĝia ovodemetado estas de du ovoj.

Voĉo
La kanto de la Palventra ermitkolibro ne estas bone priskribita. Ĝiaj vokoj estas "sufiĉe penetraj, altaj notoj".

Statuso
La IUCN taksis la Palventran ermitkolibron kiel Malplej Zorgigan, kvankam ĝia populacigrandeco kaj tendenco estas nekonataj. Ĝi estas malofta ĝis surloke ofta en plejparto de sia teritorio, abunda en kelkaj regionoj, kaj troviĝas en pluraj protektitaj areoj.

 Referencoj 

 del Hoyo, J.; Elliot, A. & Sargatal, J. (editors). (1999). Handbook of the Birds of the World. Volume 5: Barn-Owls to Hummingbirds. Lynx Edicions. ISBN 8487334253

Eksteraj ligiloj

 Fotoj de Palventra ermitkolibro – Phaethornis anthophilus

Kategorio:Apodoformaj
Kategorio:Birdoj de Sudameriko
Kategorio:Birdoj de Kolombio
Kategorio:Birdoj de Venezuelo
Kategorio:Birdoj de Panamo